钦定古今图书集成/历象汇编/庶征典/第178卷 > 《田家五行》 > 宋
## 钦定古今图书集成/历象汇编/庶征典/第178卷 > 《田家五行》 > 宋

### 太祖建隆三年蝝

按《宋史太祖本纪》，建隆三年“秋七月癸未，兖、济、德、磁、
洛五州蝝。”

====乾德四年野蚕成茧====按：《宋史太祖本纪》：“乾德四年八月辛亥，京兆府贡野
蚕茧。”

### 开宝七年野蚕成茧

按《宋史太祖本纪》：“开宝七年春正月庚申，齐州野蚕
成茧。”

### 太宗太平兴国二年墨虫生步屈虫生

按《宋史太宗本纪》，“太平兴国二年六月，磁州保安等
县墨虫生，食桑叶殆尽。秋七月癸未，钜鹿沙河步屈
食桑多。八月，钜鹿步蝻生。”

### 雍熙二年蝝生

按《宋史太宗本纪》，“雍熙二年五月甲子，天长军蝝生。”

### 真宗景德三年蝝

按：《宋史真宗本纪》：“景德三年，博州蝝不为灾。”

### 大中祥符二年虫食苗青蛇见无为军廨

按《宋史真宗本纪》。大中祥符二年。雄州虫食苗。即死。
遣使赈恤。按《五行志》。二年八月。青蛇出无为军廨。
长数尺。

### 仁宗天圣五年虫食桑

按：《宋史仁宗本纪》：“天圣五年五月，磁州虫食桑。”

### 景祐四年蚕成被

按：《宋史仁宗本纪》：“景祐四年，滑州民蚕成被，长二丈
五尺。”

### 嘉祐五年野蚕成茧

按《宋史仁宗本纪》：嘉祐五年冬十月乙酉，深州言，“野
蚕成茧，被于原野。”

### 哲宗元祐六年野蚕成茧

按《宋史哲宗本纪》不载。按《五行志》：“元祐六年闰八
月，定州七县野蚕成茧。”

元祐七年，野蚕成茧。

按《宋史哲宗本纪》。“七年，定州野蚕成茧。”按《五行志》：
“七年五月，北海县蚕自织如绢，成领带。”

### 元符元年野蚕成茧

按《宋史哲宗本纪》，“元符元年，真定府祁州野蚕成茧。”
按《五行志》：“元符元年七月，槁城县野蚕成茧。八月，
行唐县野蚕成茧。九月，深泽县野蚕成茧，织纴成万
匹。”

元符二年，野蚕成茧。

按《宋史哲宗本纪》不载。按《五行志》：“二年六月，房陵
县野蚕成茧。”

### 徽宗政和元年野蚕成茧

按《宋史徽宗本纪》云云。按《五行志》。政和元年。河南
府野蚕成茧。

政和四年，野蚕成茧。

按：《宋史徽宗本纪》：“四年，相州野蚕成茧。”

政和五年，野蚕成茧。

按《宋史徽宗本纪》不载按《五行志》：“五年，南京野蚕
成茧，织䌷五匹，绵四十两，圣茧十五两。”

### 高宗绍兴二十二年野蚕成茧

按：《宋史高宗本纪》：“绍兴二十二年五月，容州野蚕成
茧。”

### 宁宗嘉泰二年野蚕成茧

按《宋史宁宗本纪》：“嘉泰二年九月庚午，临安府野蚕
成茧。”